**Likumprojekta "Grozījums likumā "Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2017. gada 7. novembra sēdes protokola Nr. 55 39. § 2.1. apakšpunkts, kas paredz Tieslietu ministrijai līdz 2018. gada 1. augustam izstrādāt grozījumu likumā "Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību" attiecībā uz mantošanu ar privātiem testamentiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar pašreiz spēkā esošo regulējumu privāts testaments taisāms rakstiski, mantojuma atstājējam pašrocīgi visu testamentu uzrakstot un parakstot (Civillikuma 446. pants).Vienlaikus, saskaņā ar likuma "Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību" (turpmāk – Spēkā stāšanās likums) 30. pantu privāts testaments, kas taisīts Civillikuma 446., 447., 448., 449. un 450. pantā noteiktajā kārtībā, tiek atzīts par stājušos likumīgā spēkā, ja tas atbilst tiem Civillikuma noteikumiem, kuri bija spēkā tā taisīšanas laikā (līdz 2014. gada 30. jūnijam).Tādējādi saskaņā ar Spēkā stāšanās likumu zvērinātam notāram ir tiesības atzīt par stājušos likumīgā spēkā un personām ir tiesības mantot saskaņā ar tādu privātu testamentu, kas nav testatora pašrocīgi sastādīts un parakstīts (pretēji Civillikuma pašreiz spēkā esošajiem nosacījumiem), bet gan var būt sastādīts, piemēram, datorrakstā divu vai vairāku liecinieku klātbūtnē, testatoram to tikai pašrocīgi parakstot.Ņemot vērā, ka praksē konstatēti atsevišķi gadījumi, kad personas ļaunprātīgi izmanto privāto testamentu regulējumu, lai, iesniedzot zvērinātam notāram viltotu privātu testamentu, noziedzīgā ceļā iegūtu matojuma atstājēja īpašumu, Tieslietu ministrijai ar Ēnu ekonomikas apkarošanas padomes apstiprināto Valsts iestāžu darba plānu ēnu ekonomikas ierobežošanai 2016.-2020. gadam (turpmāk – Darba plāns) cita starpā tika dots uzdevums izvērtēt lietderību izstrādāt grozījumus normatīvajos aktos saistībā ar privātā testamenta institūtu. Tieslietu ministrija minēto izvērtējumu iekļāva informatīvajā ziņojumā "Par nepieciešamību precizēt tiesisko regulējumu ēnu ekonomikas ierobežošanai"[[1]](#footnote-1) (turpmāk – Informatīvais ziņojums).Informatīvajā ziņojumā, balstoties uz Valsts policijas sniegtajiem datiem un 2017. gada 18. maija konferencē "Krāpšana darījumos ar nekustamajiem īpašumiem" (projekta Nr. 3.4.1.0/16/I/001)[[2]](#footnote-2) norādīto, cita starpā secināts, ka attiecībā uz krāpšanu ar privātiem testamentiem, visbiežāk zvērinātam notāram, izmantojot Spēkā stāšanās likuma 30. panta regulējumu, tiek iesniegti tādi viltoti privāti testamenti, kas taisīti vismaz divu liecinieku klātbūtnē saskaņā ar Civillikuma noteikumiem, kas bija spēkā līdz 2014. gada 30. jūnijam.Tieslietu ministrijas ieskatā minētais visticamāk pamatojams ar to, ka privātus testamentus, kurus līdz 2014. gada 30. jūnijam varēja taisīt vismaz divu liecinieku klātbūtnē, ir vieglāk viltot, jo šādu testamentu taisīšana neprasīja testatora pašrocīgi sastādītu (ar roku rakstītu) testamenta formu, bet gan tikai testatora parakstu.Ievērojot minēto, un, pamatojoties uz to, ka likumdevējs jau 2014. gadā ir precizējis Civillikuma 446. pantu un no Civillikuma izslēdzis 447.–454. pantu, liedzot iespēju personām turpmāk taisīt privātus testamentus divu vai vairāku liecinieku klātbūtnē, tādējādi atzīstot tos par nedrošiem, Tieslietu ministrija ir izstrādājusi likumprojektu "Grozījums likumā "Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību"" (turpmāk – Likumprojekts).Atbilstoši Civillikuma 3. pantā nostiprinātajam principam, kas nosaka, ka katra civiltiesiska attiecība apspriežama pēc likumiem, kas bijuši spēkā tad, kad šī attiecība radusies, pārgrozījusies vai izbeigusies un neskartas paliek jau iegūtās tiesības, ar Likumprojektu noteikts pārejas periods.Likumprojekts paredz, ka pēc 2020. gada 31. decembra vairs nebūs pieļaujama mantošana atbilstoši Spēkā stāšanās likuma 30. pantam - pēc privāta testamenta, kas taisīts atbilstoši Civillikuma 446.-454. pantam, redakcijā, kas bija spēkā līdz 2014. gada 30. jūnijam.Pārejas periods noteikts, lai personām, kas taisījušas privātu testamentu divu vai vairāku liecinieku klātbūtnē dotu laiku apsvērt iespēju savu pēdējo gribu ietvert citā pēdējās gribas rīkojuma formā, piemēram, publiskā testamentā vai privātā testamentā, kas taisīts atbilstoši pašreiz spēkā esošajam Civillikuma regulējumam. Vienlaikus, ja testators jau ir miris, potenciālo mantinieku rīcībā būs pārejas periods, kurā uzsākt mantojuma lietu pie zvērināta notāra atbilstoši Spēkā stāšanās likuma 30. panta noteikumiem par privātu testamentu.Likumprojektā paredzētā pārejas termiņa iestāšanās neietekmēs jau uzsāktu mantojuma lietu norisi. |
| 3. | Projekta izstrādē iesaistītās institūcijas un publiskas personas kapitālsabiedrības | Likumprojektu izstrādāja Tieslietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zvērināti notāri, privātpersonas, kuras sastādījušas privātus testamentus atbilstoši Civillikuma noteikumiem, kas bija spēkā līdz 2014. gada 30. jūnijam, to potenciālie mantinieki. |
| 2. | Tiesiskā regulējuma ietekme uz tautsaimniecību un administratīvo slogu | Izveidots tiesiskais regulējums, kas mazina iespējas personām ļaunprātīgi izmantot privāto testamentu regulējumu, lai, iesniedzot zvērinātam notāram viltotu privātu testamentu, prettiesiski iegūtu matojuma atstājēja īpašumu, kā rezultātā iestādēm un privātpersonām tiek samazināts administratīvais slogs – tiek mazināta iespēja izdarīt noziedzīgus nodarījumus.Attiecībā uz privātpersonām, kuras sastādījušas privātus testamentus atbilstoši Civillikuma noteikumiem, kas bija spēkā līdz 2014. gada 30. jūnijam, jānorāda, ka tām tiek dots samērīgs pārejas periods, kurā savu pēdējo gribu ietvert citā formā, piemēram, publiskajā testamentā. Savukārt potenciālajiem mantiniekiem, kuru rīcībā ir mantojuma atstājēja sastādīts privāts testaments atbilstoši Civillikuma noteikumiem, kas bija spēkā līdz 2014. gada 30. jūnijam, dots pārejas periods, kurā uzsākt mantojuma lietu. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka Likumprojekts būtiski nemaina esošo tiesisko regulējumu attiecībā uz privātā testamenta sastādīšanu, kas jau no 2014. gada izvirza noteiktas formas prasības privātā testamenta sastādīšanai, bet papildina tiesisko regulējumu, nosakot, ka no 2020. gada 31. decembra nebūs vairs iespējams mantot pēc tādiem privātiem testamentiem, kurus noziedzīgi grupējumi izmanto nekustamo īpašumu izkrāpšanai, saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 5. punktu sabiedrības papildu līdzdalība Likumprojekta izstrādē nav nepieciešama.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā "Latvijas Vēstnesis", tos publicējot elektroniski tīmekļa vietnē www.vestnesis.lv. |
| 2. | Sabiedrības līdzdalība projekta izstrādē | Likumprojekta izstrādē sabiedrības līdzdalību nebija nepieciešams nodrošināt, jo Likumprojekta izstrādes iniciatīva izskatīta un atbalstīta ar Informatīvais ziņojuma izskatīšanu Ministru kabinetā un Ministru kabineta 2017. gada 7. novembra sēdes protokolu Nr. 55 39. §. |
| 3. | Sabiedrības līdzdalības rezultāti | Likumprojekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zvērināti notāri. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. Nav ietekmes uz pārvaldes funkcijām un institucionālu struktūru. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs Raivis Kronbergs

Bērziņš 67036934

janis.berzins@tm.gov.lv

1. Pieejams: <http://tap.mk.gov.lv/lv/mk/tap/?pid=40423403&mode=mk&date=2017-11-> [↑](#footnote-ref-1)
2. Pieejams: <https://www.tm.gov.lv/lv/cits/diskute-par-krapsanu-darijumos-ar-nekustamajiem-ipasumiem> [↑](#footnote-ref-2)